2014. gada 2. decembrī Rīkojums Nr. 722

Rīgā (prot. Nr. 66 31. §)

**Par apropriācijas pārdali starp Tieslietu ministrijas budžeta apakšprogrammām 2014. gadā**

1. Atļaut Tieslietu ministrijai pārdalīt finanšu līdzekļus no budžeta apakšprogrammas 03.03.00 "Juridiskās palīdzības nodrošināšana" uz apakšprogrammu 03.06.00 "Zaudējumu atlīdzība nepamatoti aizturētajām, arestētajām un notiesātajām personām" 22 146 *euro* apmērā, lai izmaksātu zaudējumu atlīdzību nepamatoti aizturētajām, arestētajām un notiesātajām personām.

2. Tieslietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas nav iebildusi pret apropriācijas pārdali, veikt apropriācijas pārdali.

Ministru prezidente Laimdota Straujuma

Tieslietu ministrs Dzintars Rasnačs